ΑΠΟΦΑΣΗ ΤΗΣ ΕΠΙΤΡΟΠΗΣ της 16ης Δεκεμβρίου 1997 για τροποποίηση της απόφασης 96/385/ΕΚ για έγκριση του σχεδίου ελέγχου και εξάλειψης της σπογγώδους εγκεφαλοπάθειας των βοοειδών στο Ηνωμένο Βασίλειο (Κείμενο που παρουσιάζει ενδιαφέρον για τον ΕΟΧ) (97/870/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς (1), όπως τροποποιήθηκε τελευταία από την οδηγία 92/118/ΕΟΚ (2), και ιδίως το άρθρο 9 παράγραφος 4,

την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (3), όπως τροποποιήθηκε τελευταία από την οδηγία 92/118/ΕΟΚ, και ιδίως το άρθρο 10 παράγραφος 4,

Εκτιμώντας:

ότι, σύμφωνα με το άρθρο 9 παράγραφος 1 δεύτερο εδάφιο της οδηγίας 89/662/ΕΟΚ και το άρθρο 10 παράγραφος 1 δεύτερο εδάφιο της οδηγίας 90/425/ΕΟΚ, το κράτος μέλος καταγωγής ή αποστολής εφαρμόζει στο έδαφός του τα ενδεδειγμένα μέτρα για την πρόληψη όλων των καταστάσεων εκείνων οι οποίες μπορεί να αποτελέσουν σοβαρό κίνδυνο για την υγεία των ζώων ή του ανθρώπου 7

ότι το σχέδιο ελέγχου και εξάλειψης της σπογγώδους εγκεφαλοπάθειας των βοοειδών (ΣΕΒ) στο Ηνωμένο Βασίλειο, που υποβλήθηκε στη Επιτροπή από το Ηνωμένο Βασίλειο στις 3 Ιουνίου 1996, όπως τροποποιήθηκε στις 19 Ιουνίου 1996, εγκρίθηκε με την απόφαση 96/385/ΕΚ της Επιτροπής (4) 7

ότι, με το ανωτέρω αναφερόμενο σχέδιο, το Ηνωμένο Βασίλειο πρότεινε όπως οι ενέργειες του προγράμματος επιλεκτικής υποχρεωτικής σφαγής περιλαμβάνουν κυρίως:

α) την ταυτοποίηση των περιπτώσεων ΣΕΒ μεταξύ των βοοειδών που γεννήθηκαν κατά τη διάρκεια της περιόδου από 1ης Ιουλίου 1989 έως τον Ιούνιο 1993 7

β) την ανίχνευση όλων των άλλων βοοειδών που γεννήθηκαν στις ίδιες εκμεταλλεύσεις με τα εν λόγω βοοειδή κατά τη διάρκεια της ίδιας περιόδου (γενιές) και τη σφαγή των εν λόγω ζώων 7

ότι, σε ορισμένες περιπτώσεις, τα μοσχάρια απομακρύνονται από τη μητέρα τους και μεταφέρονται από το κοπάδι στο οποίο γεννήθηκαν (κοπάδι γέννησης) στις εγκαταστάσεις εκτροφής πριν λάβουν στερεά τροφή 7 ότι την πλέον πιθανή πηγή μόλυνσης αποτελούν τα μολυσμένα τρόφιμα 7 ότι, κατά συνέπεια, εάν τα μοσχάρια αυτά προσβληθούν αργότερα από την ΣΕΒ, μολύνθηκαν πολύ πιθανώς στις εγκαταστάσεις εκτροφής και όχι στο κοπάδι γέννησης 7

ότι από την υπηρεσία κτηνιατρικού ελέγχου και τροφίμων της Επιτροπής πραγματοποιήθηκε έλεγχος από τις 3 έως τις 6 Μαρτίου 1997 καθώς και από τις 9 έως τις 13 Ιουνίου 1997 με σκοπό την αξιολόγηση της προόδου που πραγματοποιήθηκε στην εφαρμογή του προγράμματος που έχει ως σκοπό την εξάλειψη της ΣΕΒ στο Ηνωμένο Βασίλειο 7 ότι διαπιστώθηκε ότι στη Μεγάλη Βρετανία οι γενιές δημιουργήθηκαν μόνο από ζώα κοπαδιών στα οποία γεννήθηκε ένα περιστατικό ΣΕΒ 7 ότι, για επιδημιολογικούς λόγους, συνιστάται η γενιά να μην περιορίζεται στα ζώα που γεννήθηκαν σ' αυτά τα κοπάδια γέννησης, αλλά να επεκτείνεται και σε άλλα κοπάδια στα οποία το ζώο που προσβλήθηκε από ΣΕΒ εξετέθη για πρώτη φορά σε πιθανώς μολυσμένα τρόφιμα, καθώς και σε ζώα που μεταφέρθηκαν σ' αυτά τα κοπάδια γέννησης 7

ότι το άρθρο 3 της απόφασης 96/385/ΕΚ απαιτεί όπως το Ηνωμένο Βασίλειο κοινοποιήσει στην Επιτροπή κάθε πρόθεση τροποποίησης του σχεδίου 7 ότι, σύμφωνα με το ίδιο άρθρο, η εν λόγω απόφαση εξετάζεται εκ νέου το ταχύτερο δυνατόν μετά από την κοινοποίηση 7

ότι το Ηνωμένο Βασίλειο κοινοποίησε στην Επιτροπή, στις 4 Ιουνίου 1997, ορισμένες λειτουργικές τροποποιήσεις τις οποίες προέβλεπε να επιφέρει στο πρόγραμμα επιλεκτικής υποχρεωτικής σφαγής 7 ότι, στις 17 Οκτωβρίου 1997, το Ηνωμένο Βασίλειο υπέβαλε επίσημα στην Επιτροπή μια τροποποίηση με σκοπό να συμπεριληφθεί η ακόλουθη παράγραφος 10.10Α στο πρόγραμμα επιλεκτικής υποχρεωτικής σφαγής:

«Σε ορισμένες περιπτώσεις, το ζώο που προσεβλήθη από ΣΕΒ δεν έλαβε στερεά τροφή στο κοπάδι γέννησής του. Για την πραγματοποίηση υποχρεωτικής σφαγής λογίζεται, εκτός αντίθετης αδιάψευστης απόδειξης, ότι η μόλυνση υπήρχε στις πρώτες εγκαταστάσεις στις οποίες το ζώο που προσεβλήθη από ΣΕΒ έλαβε στερεά τροφή και ότι άλλα μοσχάρια που εκτράφηκαν μαζί του στις ίδιες εγκαταστάσεις, όποιο και αν είναι το κοπάδι γέννησής τους, δύνανται να εκτεθούν στον κίνδυνο μόλυνσης. Θα πραγματοποιείται κτηνιατρικός έλεγχος και θα σχηματίζεται κοπάδι με βάση τους καταλόγους καταγραφής της διατροφής, της διαχείρισης και των δραστηριοτήτων στις εν λόγω εγκαταστάσεις.» (μεταφρασμένο απόσπασμα) 7

ότι η προτεινόμενη τροποποίηση του σχεδίου θα μειώσει ακόμη περισσότερο τον αριθμό των περιστατικών ΣΕΒ και πρέπει, κατά συνέπεια, να εγκριθεί με τροποποίηση της απόφασης 96/385/ΕΚ 7

ότι, σύμφωνα με το σημείο 9 των πορισμάτων του Συμβουλίου που συνεδρίασε από την 1η έως τις 3 Απριλίου 1996, η Επιτροπή εξέδωσε τον κανονισμό (ΕΚ) αριθ. 1484/96 (5) με σκοπό να υποστηρίξει την αγορά 7

ότι αναμένονται περαιτέρω τροποποιήσεις του προγράμματος με σκοπό την εξάλειψη της ΣΕΒ στο Ηνωμένο Βασίλειο, ιδίως υπό το φως νέων επιστημονικών αποδείξεων μεταδόσεως της νόσου από τη μητέρα 7 ότι το Ηνωμένο Βασίλειο υπέβαλε στην Επιτροπή, στις 2 Οκτωβρίου 1997, πρόταση τροποποίησης σχετικά με την υποχρεωτική σφαγή όλων των ζώων που προέρχονται από ζώα που προσεβλήθησαν από ΣΕΒ μετά την 1η Αυγούστου 1996, σε συνδυασμό με πρόταση για καθεστώς εξαγωγής με καθορισμένη ημερομηνία 7 ότι η εν λόγω πρόταση υποβλήθηκε για αξιολόγηση στην κατάλληλη επιστημονική επιτροπή 7

ότι, για να αποφευχθεί κάθε αμφιβολία, πρέπει να δηλώνεται ότι τα ζώα που εσφάγησαν υποχρεωτικά βάσει παρόμοιας επεκτάσεως του προγράμματος επιλεκτικής υποχρεωτικής σφαγής πριν από τη θέση σε εφαρμογή της παρούσας απόφασης καλύπτονται από το πρόγραμμα 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο άρθρο 1 της απόφασης 96/385/ΕΚ, η φράση «τροποποιήθηκε στις 19 Ιουνίου 1996» αντικαθίσταται από την φράση «τροποποιήθηκε στις 17 Οκτωβρίου 1997».

Άρθρο 2

Τα ζώα που εσφάγησαν υποχρεωτικά για αναπαραγωγή μετά την 1η Φεβρουαρίου 1997, δυνάμει παρόμοιας επέκτασης, καλύπτονται από το πρόγραμμα εξάλειψης όπως αυτό εγκρίνεται με την παρούσα απόφαση.

Άρθρο 3

Η Ηνωμένο Βασίλειο τροποποιεί τα μέτρα εξάλειψης τα οποία εφαρμόζει για την εξάλειψη της σπογγώδους εγκεφαλοπάθειας των βοοειδών κατά τρόπο ώστε να είναι σύμφωνα με την παρούσα απόφαση. Ενημερώνει σχετικά αμέσως την Επιτροπή.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 16 Δεκεμβρίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ L 395 της 30. 12. 1989, σ. 13.

(2) ΕΕ L 62 της 15. 3. 1993, σ. 49.

(3) ΕΕ L 224 της 18. 8. 1990, σ. 29.

(4) ΕΕ L 151 της 26. 6. 1996, σ. 39.

(5) ΕΕ L 188 της 27. 7. 1996, σ. 25.